**Vježbamo uz sportaše na Trećem**

**Igre s loptom („kuglanje“)**

Vježbaj zajedno sa sportašima na Trećem.

Razmisli: koje igre se mogu igrati loptom? Kakve lopte postoje? Kakvih su veličina?

Uzmi nekoliko plastičnih čaša ili plastičnih boca. Posloži ih kao što su posloženi čunjevi u kuglanju.

Odmakni se i običnom loptom pokušaj porušiti što više „čunjeva“. Isprobaj koja je najveća udaljenost s koje možeš porušiti „čunjeve“.

Vježbaj precizno gađanje.

UOČI OČUVANJE OKOLIŠA: Nemoj odbacivati prazne plastične boce. Napuni ih nečim da budu teže i dobit ćeš čunjeve za svoju malu „kuglanu“.